Kombinácia liekov
24 hodín užívam SINURET Akut na odhlienenie, ale v súčasnosti sa k zahlinenému výtoku z nosa a hrdla pridružil silný kašeľ. S akým liekom na  zmiernenie kašľa môžem užívaný liek SINUPRET skombinvať? Ďakujem
Dobrý deň.
Ďakujeme za Vašu otázku.
V prípade, že sa pri užívaní lieku Sinupret Akut objavil vlhký kašeľ, jedná sa o následok rozpustenia hlienov, ktoré liek spôsobuje. V tomto prípade je vhodné vykašliavanie hlienov podporiť dostatočným príjmom tekutín, prípadne liekom, ktorý napomôže nahromadený hlien z dýchacích ciest uvoľniť. Napríklad liek s obsahom acetylcysteínu (Solmucol, Aetylcysteín).
Ak Vás naopak trápi suchý, dusivý kašeľ, je potrebné siahnuť po lieku, ktorý daný kašeľ utlmí.  Z liekov tlmiacich kašeľ sú vhodnou voľbou napríklad prípravky obsahujúce butamirát ( Tussical, Tussin, Sinecod).
Pri súčasnej kombinácii lieku podporujúceho vykašliavanie (Sinupret) s liekom tlmiacim kašeľ však môže dôjsť k nahromadeniu hlienov a následny vznik bronchospazmu v dôsledku tlmenia reflexu kašla. Z tohto dôvodu je potrebné medzi jednotlivými prípravkami zachovávať dostatočný časový rozostup, aspoň 4 až 6 hodín.
Prajem pekný zvyšok dňa.
S pozdravom
Mgr. Barbora Bičanovská